# Úradný vestník C 377A/9. n

| | ISSN 1977-1037 |
| --- | --- |
| Úradný vestník
  Európskej únie | C 377A |
| | |
| Slovenské vydanie | Informácie a oznámenia | Ročník 639. novembra 2020 |

ISSN 1977-1037

Úradný vestník

Európskej únie

C 377A

Slovenské vydanie

Informácie a oznámenia

Ročník 639. novembra 2020

---

| Obsah | Strana |
| --- | --- |
| | V   Oznamy |
| | ADMINISTRATÍVNE POSTUPY |
| | Európska komisia |
| 2020/C 377 A/01 | Generálne riaditeľstvo pre rozpočet — Uverejnenie oznámenia o voľnom pracovnom mieste na pozíciu zástupcu generálneho riaditeľa (platová trieda AD 15) (článok 29 ods. 2 služobného poriadku) COM/2020/10397 | 1 |

Obsah

Strana

V   Oznamy

ADMINISTRATÍVNE POSTUPY

Európska komisia

2020/C 377 A/01

Generálne riaditeľstvo pre rozpočet — Uverejnenie oznámenia o voľnom pracovnom mieste na pozíciu zástupcu generálneho riaditeľa (platová trieda AD 15) (článok 29 ods. 2 služobného poriadku) COM/2020/10397

1

---

| SK | |
| --- | --- |

SK

---

V Oznamy

ADMINISTRATÍVNE POSTUPY

Európska komisia

| 9.11.2020 | SK | Úradný vestník Európskej únie | CA 377/1 |
| --- | --- | --- | --- |

9.11.2020

SK

Úradný vestník Európskej únie

CA 377/1

---

Generálne riaditeľstvo pre rozpočet

Uverejnenie oznámenia o voľnom pracovnom mieste na pozíciu zástupcu generálneho riaditeľa (platová trieda AD 15)

(článok 29 ods. 2 služobného poriadku)

COM/2020/10397

(2020/C 377 A/01)

Kto sme

Generálne riaditeľstvo pre rozpočet má približne 530 zamestnancov a tvorí ho šesť riaditeľstiev, z ktorých päť má sídlo v Bruseli a jedno má zamestnancov v Bruseli aj v Luxemburgu.

GR pre rozpočet je ústredným útvarom Komisie zodpovedným za prípravu a plnenie rozpočtu EÚ počas celého ročného a viacročného cyklu, v rámci čoho zabezpečuje účinné plnenie rozpočtu v plnom súlade s nariadením o rozpočtových pravidlách. GR pre rozpočet je takisto zodpovedné za právny rámec uplatniteľný na plnenie rozpočtu EÚ jednotlivými inštitúciami, agentúrami a členskými štátmi a zohráva kľúčovú úlohu pri podpore správneho finančného riadenia a silnej kultúry výkonnosti. V tejto súvislosti sa GR pre rozpočet zameriava na zabezpečenie toho, aby rozpočet EÚ prinášal konkrétne výsledky a pridanú hodnotu vo všetkých politikách EÚ. Vo všeobecnosti sa povinnosti a politické priority GR pre rozpočet riadia zmluvou a ďalej sa vymedzujú na základe politických usmernení predsedníčky von der Leyenovej stanovených pre Komisiu na obdobie 2019 – 2024.

GR pre rozpočet bude v súvislosti s voľným pracovným miestom, ktoré sa má obsadiť, zohrávať kľúčovú úlohu pri financovaní rozpočtovej podpory Únie na účely plánu Únie na obnovu v kontexte krízy spôsobenej ochorením COVID-19 rozšírením súčasných operácií prijímania a poskytovania pôžičiek v rámci nástroja SURE, ako aj pri financovaní rôznych politík EÚ vo fázach nápravy a obnovy. Zvýšenie rozsahu, zložitosti a politického významu činností GR pre rozpočet v oblasti prijímania a poskytovania pôžičiek (finančné operácie sú rozsiahlejšie a zahŕňajú činnosti v oblasti správy aktív) si vyžaduje primerané posilnenie riadenia týchto činností a dohľadu nad nimi.

Čo ponúkame

Ponúkaná pozícia zástupcu generálneho riaditeľa (Deputy Director-General, ďalej len „DDG2“) slúži ako kontaktné miesto na zabezpečenie riadnej správy a účinného riadenia rizík činností (prijímania a poskytovania pôžičiek/finančných operácií), ktoré má na starosti riaditeľstvo BUDG E.

Tieto činnosti sa musia vykonávať na základe transparentných a riadne zdokumentovaných procesov s cieľom zabezpečiť, aby sa transakcie vykonávali spôsobom, ktorý je pre rozpočet Únie najvýhodnejší, a aby boli v plnom súlade s regulačnými a etickými požiadavkami. Behaviorálne a finančné riziká, ktoré predstavujú významné riziko pre rozpočet Únie alebo dobré meno Komisie, sa musia identifikovať a účinne zmierniť (ak nie eliminovať). Komisia a jej zamestnanci musia vždy konať spôsobom, ktorý je v súlade s integritou trhu a so zachovaním dobrého mena Komisie v záujme spravodlivého a etického správania.

Tieto ciele si vyžadujú vytvorenie silnej kapacity na zabezpečenie nezávislej kontroly činností v oblasti prijímania a poskytovania pôžičiek/finančných operácií a dohľadu nad nimi. Týmito povinnosťami by mala byť poverená osoba vrcholového manažmentu, ktorá má jasný mandát a právomoc zakročiť v záujme zaručenia primeraných postupov správy a riadenia rizík, dodržiavania prísnych noriem a nápravy zistených procesných či transakčných problémov. Táto osoba vrcholového manažmentu by mala byť nezávislá od výkonného riadenia riaditeľstva a schopná vyvodzovať voči nemu zodpovednosť. Pokiaľ ide o rámec rizík, zástupca generálneho riaditeľa bude v hierarchickom vzťahu ku komisárovi zodpovednému za rozpočet.

DDG2 bude zodpovedný najmä za:

| — | riadenie vykonávania spoľahlivých procesov správy v oblasti prijímania a poskytovania pôžičiek/finančných operácií, |
| --- | --- |

—

riadenie vykonávania spoľahlivých procesov správy v oblasti prijímania a poskytovania pôžičiek/finančných operácií,

| — | dohľad nad tvorbou solídnych procesov riadenia rizík/kontrol v súvislosti so všetkými hlavnými otázkami (prijatie a revízia príručiek, zlepšenie procesov), |
| --- | --- |

—

dohľad nad tvorbou solídnych procesov riadenia rizík/kontrol v súvislosti so všetkými hlavnými otázkami (prijatie a revízia príručiek, zlepšenie procesov),

| — | monitorovanie plnenia podmienených záväzkov vyplývajúcich z finančných operácií (vrátane rozpočtových záruk) so schopnosťou rozpočtu Únie znášať tieto riziká (zlučiteľnosť s rozpočtovým manévrovacím priestorom), |
| --- | --- |

—

monitorovanie plnenia podmienených záväzkov vyplývajúcich z finančných operácií (vrátane rozpočtových záruk) so schopnosťou rozpočtu Únie znášať tieto riziká (zlučiteľnosť s rozpočtovým manévrovacím priestorom),

| — | výkon funkcie hlavného pracovníka zodpovedného za dodržiavanie súladu s predpismi, pokiaľ ide o dohľad nad dôsledným a účinným vykonávaním kontrol a vyšetrovanie obáv týkajúcich sa nedodržiavania týchto kontrol, |
| --- | --- |

—

výkon funkcie hlavného pracovníka zodpovedného za dodržiavanie súladu s predpismi, pokiaľ ide o dohľad nad dôsledným a účinným vykonávaním kontrol a vyšetrovanie obáv týkajúcich sa nedodržiavania týchto kontrol,

| — | audit a preskúmanie jednotlivých transakcií či druhov transakcií, čo zahŕňa kontroly ex ante, ako aj následné riešenie sťažností a/alebo obvinení. |
| --- | --- |

—

audit a preskúmanie jednotlivých transakcií či druhov transakcií, čo zahŕňa kontroly ex ante, ako aj následné riešenie sťažností a/alebo obvinení.

DDG2 pri plnení uvedených úloh podporujú tieto sektory:

| — | sektor riadenia rizík zameraný na správu aktív na oddelení BUDG.E1, |
| --- | --- |

—

sektor riadenia rizík zameraný na správu aktív na oddelení BUDG.E1,

| — | sektor riadenia rizík zameraný na prijímanie a poskytovanie pôžičiek BUDG.E3, |
| --- | --- |

—

sektor riadenia rizík zameraný na prijímanie a poskytovanie pôžičiek BUDG.E3,

| — | právny sektor na oddelení BUDG.E4, ktorý DDG2 poskytne podporu pri posudzovaní všetkých otázok týkajúcich sa dodržiavania predpisov a právne poradenstvo, |
| --- | --- |

—

právny sektor na oddelení BUDG.E4, ktorý DDG2 poskytne podporu pri posudzovaní všetkých otázok týkajúcich sa dodržiavania predpisov a právne poradenstvo,

| — | účtovné oddelenie BUDG.E2 poskytne DDG2 pomoc s akýmikoľvek informáciami o účtovníctve a podporu v súvislosti s internými a externými auditmi, |
| --- | --- |

—

účtovné oddelenie BUDG.E2 poskytne DDG2 pomoc s akýmikoľvek informáciami o účtovníctve a podporu v súvislosti s internými a externými auditmi,

| — | oddelenie BUDG B2 pomôže DDG2 posudzovať súlad podmienených záväzkov so schopnosťou rozpočtu znášať súvisiace finančné riziká a na požiadanie poskytne všetky informácie. |
| --- | --- |

—

oddelenie BUDG B2 pomôže DDG2 posudzovať súlad podmienených záväzkov so schopnosťou rozpočtu znášať súvisiace finančné riziká a na požiadanie poskytne všetky informácie.

Tieto sektory budú povinné upozorniť DDG2 na obavy týkajúce sa nedostatkov vo vykazovaní a v riadení rizík alebo v súvislosti s jednotlivými transakciami. Tieto sektory budú DDG2 plne k dispozícii na pomoc s vybavovaním žiadostí a vo všetkých záležitostiach týkajúcich sa jeho mandátu budú konať podľa jeho pokynov.

DDG2 bude okrem toho predsedať výboru pre dohľad nad rizikami (v oblasti prijímania a poskytovania pôžičiek/finančných operácií), ktorý bude pravidelne zasadať s cieľom preskúmať fungovanie systému správy a procesov riadenia rizík. Tento výbor bude zástupcovi generálneho riaditeľa radiť v súvislosti s potenciálnymi zlepšeniami štruktúr a procesov a s identifikáciou nových alebo vznikajúcich rizík.

DDG2 bude takisto spolupredsedať rade pre správu aktív a prinášať na jej porady nezávislé hľadisko z oblasti riadenia rizík.

Okrem týchto úloh súvisiacich s prijímaním a poskytovaním pôžičiek môže byť DDG2 poverený ďalšími úlohami týkajúcimi sa správy rozpočtu pod vedením generálneho riaditeľa.

Koho hľadáme (výberové kritériá)

Ideálny uchádzač musí byť vynikajúcim a dynamickým odborníkom a spĺňať tieto výberové kritériá:

| a) | skúsenosti v oblasti riadenia, najmä:






  — | schopnosť identifikovať hlavné problémy, prevziať iniciatívu a strategicky premýšľať so zreteľom na aktuálny finančný a politický vývoj vrátane nových politických priorít Komisie, |
| --- | --- | --- |

a)

skúsenosti v oblasti riadenia, najmä:

—

schopnosť identifikovať hlavné problémy, prevziať iniciatívu a strategicky premýšľať so zreteľom na aktuálny finančný a politický vývoj vrátane nových politických priorít Komisie,

| — | perspektívny a dynamický prístup k novým výzvam spojený s vysokou motiváciou a odolnosťou pri súbežnom riešení rozličných problémov, |
| --- | --- |

—

perspektívny a dynamický prístup k novým výzvam spojený s vysokou motiváciou a odolnosťou pri súbežnom riešení rozličných problémov,

| — | schopnosť riadiť a motivovať vysoko kvalifikované tímy, aby dosahovali kvalitné výsledky; |
| --- | --- |

—

schopnosť riadiť a motivovať vysoko kvalifikované tímy, aby dosahovali kvalitné výsledky;

| b) | odborné znalosti a skúsenosti, najmä:






  — | bohaté skúsenosti v oblasti verejného bankovníctva, najlepšie v rámci medzinárodných organizácií, |
| --- | --- | --- |

b)

odborné znalosti a skúsenosti, najmä:

—

bohaté skúsenosti v oblasti verejného bankovníctva, najlepšie v rámci medzinárodných organizácií,

| — | konkrétne skúsenosti s identifikáciou a podporou zlepšení fungovania verejných správ alebo iných organizácií, |
| --- | --- |

—

konkrétne skúsenosti s identifikáciou a podporou zlepšení fungovania verejných správ alebo iných organizácií,

| — | dobrá znalosť požiadaviek vnútorných kontrol v prostredí medzinárodnej verejnej správy; |
| --- | --- |

—

dobrá znalosť požiadaviek vnútorných kontrol v prostredí medzinárodnej verejnej správy;

| c) | komunikačné a vyjednávacie schopnosti, najmä:






  — | vynikajúce zručnosti v oblasti medziľudských vzťahov s cieľom povzbudiť kolegov k tímovej práci na spoločných cieľoch, |
| --- | --- | --- |

c)

komunikačné a vyjednávacie schopnosti, najmä:

—

vynikajúce zručnosti v oblasti medziľudských vzťahov s cieľom povzbudiť kolegov k tímovej práci na spoločných cieľoch,

| — | vynikajúce komunikačné a vyjednávacie zručnosti a schopnosť pôsobiť ako mediátor v zložitých situáciách, |
| --- | --- |

—

vynikajúce komunikačné a vyjednávacie zručnosti a schopnosť pôsobiť ako mediátor v zložitých situáciách,

| — | preukázaná schopnosť účinne a efektívne komunikovať so všetkými zainteresovanými stranami v rámci Komisie alebo mimo nej a budovať s nimi vzťahy založené na dôvere. |
| --- | --- |

—

preukázaná schopnosť účinne a efektívne komunikovať so všetkými zainteresovanými stranami v rámci Komisie alebo mimo nej a budovať s nimi vzťahy založené na dôvere.

Vybraný uchádzač by mal mať platný certifikát o bezpečnostnej previerke alebo by mal byť schopný ho získať od národného bezpečnostného orgánu svojej krajiny. Osobná bezpečnostná previerka je administratívne rozhodnutie, ktoré sa prijíma na základe bezpečnostného vyšetrovania vykonaného príslušným národným bezpečnostným orgánom krajiny, ktorej je daná osoba štátnym príslušníkom, a to v súlade s uplatniteľnými vnútroštátnymi bezpečnostnými zákonmi a predpismi, a ktorým sa potvrdzuje, že danej osobe sa môže udeliť prístup k utajovaným skutočnostiam do určeného stupňa utajenia. (Treba mať na pamäti, že postup potrebný na získanie bezpečnostnej previerky sa môže začať iba na žiadosť zamestnávateľa, nie samotného uchádzača).

Čo musia uchádzači spĺňať (kritériá účasti)

Do výberovej fázy konania budú zaradení iba tí uchádzači, ktorí k dátumu uzávierky podávania prihlášok spĺňajú tieto formálne kritériá:

| — | Štátna príslušnosť: Uchádzači musia byť štátnymi príslušníkmi jedného z členských štátov Európskej únie. |
| --- | --- |

—

Štátna príslušnosť: Uchádzači musia byť štátnymi príslušníkmi jedného z členských štátov Európskej únie.

| — | Vysokoškolské vzdelanie alebo diplom: Uchádzači musia mať:






  — | buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac, |
| --- | --- | --- |

—

Vysokoškolské vzdelanie alebo diplom: Uchádzači musia mať:

—

buď vzdelanie zodpovedajúce ukončenému vysokoškolskému štúdiu osvedčené diplomom, ak je bežná dĺžka vysokoškolského štúdia štyri roky alebo viac,

| — | alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto jednoročná odborná prax nemôže byť zahrnutá do postgraduálnej odbornej praxe požadovanej ďalej v texte). |
| --- | --- |

—

alebo vzdelanie zodpovedajúce ukončenému vysokoškolskému štúdiu osvedčené diplomom a minimálne ročnú odbornú prax v príslušnom odbore, ak je bežná dĺžka vysokoškolského štúdia aspoň tri roky (táto jednoročná odborná prax nemôže byť zahrnutá do postgraduálnej odbornej praxe požadovanej ďalej v texte).

| — | Odborná prax: Uchádzači musia mať aspoň 15-ročnú postgraduálnu odbornú prax (1) na pozícii, na ktorej sa vyžaduje uvedené vzdelanie. |
| --- | --- |

—

Odborná prax: Uchádzači musia mať aspoň 15-ročnú postgraduálnu odbornú prax (1) na pozícii, na ktorej sa vyžaduje uvedené vzdelanie.

| — | Prax v riadiacej funkcii: V rámci odbornej postgraduálnej praxe musia mať uchádzači aspoň päť rokov skúseností vo vysokej riadiacej funkcii (2) v oblasti súvisiacej s ponúkanou pozíciou. |
| --- | --- |

—

Prax v riadiacej funkcii: V rámci odbornej postgraduálnej praxe musia mať uchádzači aspoň päť rokov skúseností vo vysokej riadiacej funkcii (2) v oblasti súvisiacej s ponúkanou pozíciou.

| — | Jazykové znalosti: Uchádzači musia mať dôslednú znalosť jedného z úradných jazykov Európskej únie (3) a uspokojivú znalosť ďalšieho z týchto úradných jazykov. Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v danom ďalšom jazyku. |
| --- | --- |

—

Jazykové znalosti: Uchádzači musia mať dôslednú znalosť jedného z úradných jazykov Európskej únie (3) a uspokojivú znalosť ďalšieho z týchto úradných jazykov. Výberové komisie počas pohovoru overia, či uchádzači spĺňajú požiadavku uspokojivej znalosti ďalšieho úradného jazyka EÚ. Preto sa časť pohovoru môže uskutočniť v danom ďalšom jazyku.

| — | Veková hranica: Uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)]. |
| --- | --- |

—

Veková hranica: Uchádzači nesmú mať dosiahnutý riadny vek odchodu do dôchodku, ktorý je pre úradníkov Európskej únie stanovený ako koniec mesiaca, v ktorom daná osoba dosiahne vek 66 rokov [pozri článok 52 písm. a) služobného poriadku (4)].

Uchádzači musia mať okrem toho splnené všetky povinnosti vyplývajúce z vnútroštátnych predpisov týkajúcich sa vojenskej služby, musia primerane doložiť splnenie charakterových požiadaviek na vykonávanie príslušných pracovných úloh a byť fyzicky schopní plniť si pracovné úlohy.

Výber a vymenovanie

Európska komisia vyberie a vymenuje zástupcu generálneho riaditeľa v súlade s postupmi, ktoré uplatňuje pri výbere zamestnancov a ich prijímaní do služobného pomeru [pozri: Document on Senior Officials Policy (Dokument o politike týkajúcej sa riadiacich pracovníkov (5))].

V rámci tohto výberového konania Európska komisia zostaví porotu predbežného výberu. Táto porota po analýze všetkých prihlášok pristúpi k prvému overeniu kritérií účasti a identifikácii uchádzačov s najlepším profilom z hľadiska vyššie uvedených výberových kritérií, ktorí môžu byť pozvaní na pohovor s porotou predbežného výberu.

Na základe týchto pohovorov porota predbežného výberu vypracuje závery a navrhne zoznam uchádzačov na ďalšie pohovory s Poradným výborom Európskej komisie pre vymenúvanie (ďalej len „poradný výbor“). Poradný výbor po zohľadnení záverov poroty predbežného výberu rozhodne, ktorí uchádzači budú pozvaní na pohovor.

Uchádzači pozvaní na pohovor s poradným výborom absolvujú celodenný test v hodnotiacom centre riadenom externými konzultantmi pre výber pracovníkov. Na základe výsledkov pohovoru a správy hodnotiaceho centra zostaví poradný výbor užší zoznam uchádzačov, ktorých považuje za vhodných na vykonávanie funkcie zástupcu generálneho riaditeľa.

Uchádzači, ktorí sa dostanú do užšieho výberu poradného výboru, absolvujú pohovor s členom Komisie zodpovedným za GR pre rozpočet (prípadne s viacerými) (6) a s členom Komisie zodpovedným za ľudské zdroje a bezpečnosť.

Na základe týchto pohovorov Európska komisia prijme rozhodnutie o vymenovaní.

Až do udelenia osobnej bezpečnostnej previerky zo strany príslušného členského štátu a do ukončenia postupu bezpečnostnej previerky s brífingom, ktorý podľa právnych predpisov vyžaduje riaditeľstvo Európskej komisie pre bezpečnosť, nebude mať uchádzač prístup k utajovaným informáciám EÚ so stupňom utajenia CONFIDENTIEL UE/EU CONFIDENTIAL alebo vyšším, ani sa nebude zúčastňovať na žiadnych zasadnutiach, na ktorých sa o týchto utajovaných informáciách EÚ bude rokovať.

Z praktických dôvodov a s cieľom ukončiť výberové konanie v záujme uchádzačov (ako aj inštitúcie) čo najrýchlejšie, sa výberové konanie uskutoční iba v anglickom a/alebo vo francúzskom jazyku (7).

Rovnosť príležitostí

Komisia sa snaží o dosiahnutie strategického cieľa rodovej rovnosti na všetkých úrovniach riadenia do konca svojho súčasného mandátu a uplatňuje politiku rovnakých príležitostí podporujúcu prihlášky, ktoré by mohli prispieť k väčšej rozmanitosti, rodovej rovnosti a celkovej geografickej vyváženosti.

Podmienky zamestnávania

Plat a podmienky zamestnania sú stanovené v služobnom poriadku (8).

Úspešný uchádzač bude prijatý do pracovného pomeru ako úradník v platovej triede AD 15. V závislosti od dĺžky svojej predchádzajúcej odbornej praxe bude zaradený v rámci danej platovej triedy do stupňa 1 alebo 2.

Uchádzači by mali vziať na vedomie požiadavku stanovenú v služobnom poriadku, podľa ktorej musia všetci noví zamestnanci úspešne absolvovať deväťmesačnú skúšobnú lehotu.

Miestom zamestnania je Brusel, kde má GR pre rozpočet sídlo.

Nezávislosť a vyhlásenie o záujmoch

Od zástupcu generálneho riaditeľa sa bude pred prevzatím funkcie vyžadovať záväzné vyhlásenie, že bude konať nezávisle vo verejnom záujme, ako aj vyhlásenie o akýchkoľvek záujmoch, ktoré by mohli ohroziť jeho nezávislosť.

Postup pri podávaní prihlášky

Pred podaním prihlášky si dôkladne overte, či spĺňate všetky kritériá účasti („Čo musia uchádzači spĺňať“), najmä pokiaľ ide o požadovaný druh diplomu, odbornú prax, ako aj jazykové znalosti. Nesplnenie ktoréhokoľvek z kritérií účasti bude viesť k automatickému vylúčeniu z výberového konania.

V prípade záujmu o podanie prihlášky sa zaregistrujte online na tejto webovej stránke a postupujte podľa pokynov týkajúcich sa jednotlivých fáz výberového konania:

https://ec.europa.eu/dgs/human-resources/seniormanagementvacancies/.

Musíte mať platnú e-mailovú adresu. Táto adresa bude slúžiť na potvrdenie vašej registrácie, ako aj na komunikáciu s vami počas rôznych fáz výberového konania. Akúkoľvek zmenu vašej e-mailovej adresy preto oznámte Európskej komisii.

K prihláške je potrebné pripojiť životopis vo formáte PDF a online vyplniť motivačný list (najviac 8 000 znakov). Životopis a motivačný list možno predložiť v hociktorom z úradných jazykov Európskej únie.

Po dokončení online registrácie vám bude doručený e-mail o potvrdení registrácie prihlášky. Ak nedostanete potvrdzujúci e-mail, znamená to, že prihláška nebola zaregistrovaná!

Dovoľujeme si vás upozorniť na to, že priebeh spracovania vašej prihlášky nemožno sledovať online. O stave vašej prihlášky vás bude informovať priamo Európska komisia.

V prípade záujmu o viac informácií a/alebo v prípade technických problémov pošlite e-mail na adresu: HR-MANAGEMENT-ONLINE@ec.europa.eu.

Dátum uzávierky registrácie

Dátum uzávierky registrácie je 7. decembra 2020, 12.00 hod. (poludnie) bruselského času. Po tomto dátume už online registrácia nebude možná.

Za včasné dokončenie online registrácie sú zodpovední uchádzači. Dôrazne vám odporúčame, aby ste podanie prihlášky neodkladali na posledné dni. Preťaženie internetu alebo porucha vo vašom internetovom pripojení by mohli spôsobiť prerušenie online registrácie pred jej dokončením, v dôsledku čoho by ste museli celý proces opakovať. Po uplynutí lehoty na podanie prihlášky už nebudete môcť zadávať žiadne údaje. Oneskorené prihlášky sa nebudú brať do úvahy.

Dôležitá informácia pre uchádzačov

Uchádzačom pripomíname, že práca jednotlivých výberových komisií má dôverný charakter. Akýkoľvek priamy alebo nepriamy kontakt uchádzačov alebo osôb, ktoré konajú v ich mene, s jednotlivými členmi týchto komisií je zakázaný. Akákoľvek otázka sa musí adresovať sekretariátu príslušnej komisie.

Ochrana osobných údajov

Európska komisia zabezpečí, aby boli osobné údaje uchádzačov spracované v súlade s nariadením Európskeho parlamentu a Rady (EÚ) 2018/1725 (9). Týka sa to najmä dôverného charakteru a bezpečnosti takýchto údajov.

---

(1)  Odborná prax sa zohľadňuje iba v prípade, ak ide o platný pracovnoprávny vzťah definovaný ako reálny, skutočný výkon pracovnej činnosti za odplatu, ktorú uchádzač vykonával ako zamestnanec (na základe akéhokoľvek typu zmluvy) alebo ako poskytovateľ služieb. Odborná činnosť vykonávaná na čiastočný úväzok sa musí vypočítavať pro rata na základe uznaného percentuálneho podielu odpracovaných hodín. Materská dovolenka/rodičovská dovolenka/dovolenka v prípade osvojenia si dieťaťa sa zohľadňuje, ak bola čerpaná v rámci pracovnoprávneho vzťahu. Doktorandské štúdium sa započítava do odbornej praxe aj v prípade, že nebolo platené, avšak maximálne v trvaní troch rokov a za predpokladu, že bolo úspešne ukončené získaním akademického titulu PhD. Každé obdobie sa môže započítať iba raz.

(2)  Uchádzači by mali v prípade všetkých rokov, počas ktorých nadobudli prax v riadiacej funkcii, uviesť vo svojom životopise tieto údaje: 1. názov a náplň zastávaných riadiacich funkcií; 2. počet zamestnancov riadených pri výkone týchto funkcií; 3. objem spravovaného rozpočtu; 4. počet úrovní, ktoré boli v hierarchickej štruktúre tejto riadiacej pozícii nadriadené a podriadené a 5. počet zamestnancov v rovnakom postavení.

(3)  https://eur-lex.europa.eu/legal-content/SK/TXT/PDF/?uri=CELEX:01958R0001-20130701&qid=1408533709461&from=SK.

(4)  https://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK

(5)  https://ec.europa.eu/info/sites/info/files/compilation-of-the-senior-official-policy-at-the-european-commission_en.pdf.

(6)  Pokiaľ príslušný člen Komisie v súlade s rozhodnutím Komisie z 5. decembra 2007 [PV(2007) 1811] nedelegoval túto úlohu na iného člena Komisie.

(7)  Výberové poroty zabezpečia, aby neboli zvýhodnení uchádzači, pre ktorých je jeden z týchto jazykov rodným jazykom.

(8)  https://eur-lex.europa.eu/legal-content/SK/TXT/PDF/?uri=CELEX:01962R0031-20140701&from=SK.

(9)  Nariadenie Európskeho parlamentu a Rady (EÚ) 2018/1725 z 23. októbra 2018 o ochrane fyzických osôb pri spracúvaní osobných údajov inštitúciami, orgánmi, úradmi a agentúrami Únie a o voľnom pohybe takýchto údajov, ktorým sa zrušuje nariadenie (ES) č. 45/2001 a rozhodnutie č. 1247/2002/ES (Ú. v. EÚ L 295, 21.11.2018, s. 39).

---